קרין קיינר

קרין קיינר היא במאית, תסריטאית ומפיקה ישראלית של סרטים וסדרות דוקו זוכות פרסים בפלטפורמות שונות. בעברה, הייתה עיתונאית ספורט ותרבות.

 ביוגרפיה 
קיינר היא בעלת תואר ראשון בבימוי והפקה ותואר שני בתסריטאות מבית הספר לקולנוע וטלוויזיה של סטיב טיש באוניברסיטת תל אביב.

משנת 2012, קיינר היא מרצה בכירה במחלקה לתקשורת חזותית במכון הטכנולוגי חולון (HIT) ומנחה פרויקטי גמר. במקביל, היא פעילה כיוצרת, במאית, תסריטאית ומפיקה - בעלת חברת ההפקות KAINER FILMS (KARIN KAINER PRODUCTIONS LIMITED).

קיינר חברת הנהלה בפורום הדוקומנטרי בישראל, חברת הוועד המנהל של האקדמיה לקולנוע וטלוויזיה ומכהנת כיו"ר ועדת הטלוויזיה באקדמיה לקולנוע ולטלוויזיה.

בין השנים 1998-2008, עבדה כעיתונאית ספורט ותרבות בעיתונים "העיר", "הארץ" ו"טיים אאוט", וככתבת ספורט בחדשות הכבלים.

יצירותיה הבינלאומיות הוקרנו בבתי הקולנוע ובטלוויזיה ברחבי העולם כגון BBC, Amazon Prime, KNOWLEDGE NETWORK, ZDF,CANAL OFF, FRANCE1, AL Jazeera, ARTE ועוד.

 סרטים שיצרה 
 "רוח דרומית בחוף הילטון" (2006) בימוי, צילום והפקה - מספר את סיפורה של היסטוריית גלישת הגלים בישראל, שודר בערוץ הוט 8. פרמיירת הסרט הראשונה הייתה במסגרת התחרות הדוקומנטרית בפסטיבל חיפה 2006 ואז פרמיירה שנייה בחוף הצוק בתל אביב לעיני 3000 צופים (הפרמיירה הכי גדולה של סרט דוקו בישראל) ופרמיירה בינלאומית בפסטיבל HOTDOCS בטורונטו ב-2007. הסרט השתתף בפסטיבלים נוספים ונרכש לשידור במדינות שונות.
 "הוברמן 8" (2007) סרט דוקומנטרי קצר על 'היכל התרבות' בימוי, צילום והפקה - הוקרן בפסטיבל הסטודנטים הבינלאומי 2007, ושודר בערוץ הוט 8.
 "סקייט אוף מיינד"(2010) בימוי, צילום והפקה - סיפור אהבה והתבגרות כואבת אל מול המציאות הישראלית הבלתי אפשרית של מוחמד כחיל, אלוף סקייטבורד פלסטיני ישראלי ואלינה פיינבורן ישראלית שודר בארץ בערוץ הוט 8 ונמכר לעשרות גופי שידור בעולם כולל AMAZON PRIME, AL-JAZEERA, KNOWLEDGE, ARTE, FRANCE 1, ZDF, CANAL OFF BRAZIL, כמו כן שודר, בארגנטינה, פנמה, אוסטריה, הונגריה, בלגיה, הפיליפינים, יפן וסין. הסרט זכה בפרס LAMA בפסטיבל לוס אנג'לס, פסטיבלים - הבחירה הרשמית - תחרות הסרט התיעודי פסטיבל קולנוע ירושלים 2010, פסטיבל SUNDANCE 2011, פסטיבל ריל לסרטים עצמאיים בלוס אנג'לס 2010, פסטיבל קווינס 2011, פסטיבל פיבא דוקס ביאריץ 2011, פסטיבל טרייסטה פירנצה 2011, פסטיבל דה ליברטה בלגיה 2011, פסטיבל סן פרנסיסקו 2011.
 "דאס איז דר ולט" (2010) בימוי, צילום והפקה - סרט קצר על חברה קדישא, זכה בפסטיבל דוקאביב במסגרת תחרות 'דוקוצ'לאנג' 2010 - שודר ב־YES דוקו.
 "רינישיטה" (2012) בימוי, צילום והפקה - עוסק בסיפורו של ד"ר מאיר מזרחי, ממנהיגי מחאת המתמחים בקיץ 2011. הסרט זכה הסרט זכה בפרס הראשון במסגרת תחרות סרטי מחאה על שם עמוס גיתאי בפסטיבל חיפה 2012.
 משנה מסלול (2018) בימוי ותסריט – סרט תיעודי על משבר גיל ה-40 עם יעל גולדמן, שודר בקשת.
 "החוף הנפרד – KOSHER BEACH "- (2019) בימוי והפקה - סרט באורך 62 דקות בעברית, אנגלית ויידיש, מתמקד בחוף הדתיים בתל אביב. הסרט שודר בערוץ הוט 8 והופק בתמיכת הקרן החדשה לקולנוע וטלוויזיה, קופרו, HARTELY FOUNDATION ומפעל הפיס ונמכר לשידור ברחבי העולם (BBC, ARTE, AMAZON PRIME), הסרט זכה בפרס אופיר (האוסקר הישראלי) 2020, בפסטיבל קרקוב 2020 ובפסטיבל בייג'ינג, והוקרן בבכורה עולמית בפסטיבל DOC-NYC 2019 ובדוקאביב 2019 - פסטיבלים נוספים בהם השתתף - IDFA 2020, DOK LIPEZIG 2020, פסטיבל סנטה ברברה 2019, דוק- פסט מינכן 2020, GIEFF 2020, אתנוסיקה אוסטריה 2020, פליינג ברום 2020, פסטיבל טרניי איטליה 2020, פסטיבל אתונה 2020.

 תוכן לטלוויזיה 
 "כפר עזה - 95% גן עדן" (2025) - יוצרת, במאית ותסריטאית סדרה תיעודית בת 3 פרקים על השיקום של חברי קהילת קיבוץ כפר עזה ומתמקדת בראש מועצת שער הנגב אורי אפשטיין ואשתו, איילת שחר אפשטיין, שאיבדו חמישה מחברי משפחתם כולל בנם, נטע אפשטיין, שקפץ על רימון להציל את ארוסתו. שנתיים של תיעוד צמוד שהתחיל כעשרה ימים לאחר טבח ה-7 באוקטובר 2023 ועד לחזרתם של אחרוני החטופים החיים של הקיבוץ, התאומים גלי וזיוי ברמן . הסדרה הופקה על ידי ענני תקשורת, כאן 11 והקרן החדשה לקולנוע וטלוויזיה. 
 "התנתקות או גירוש" (2025) - סדרת תיעודית בת 3 פרקים על ההתנתקות מחבל עזה וגוש קטיף במלאת 20 שנה. בהפקת KAINER FILMS וערוץ הכנסת.
 "טבריה – מתחת לקו האדום" (2023) - יוצרת, במאית, תסריטאית ומפיקה שותפה לחברת ההפקה קסטינה תקשורת – כאן 11, הקרן החדשה לקולנוע ולטלוויזיה. הסדרה, סאטירה פוליטית –חברתית, זכתה בפרס הסדרה התיעודית הטובה ביותר לשנת 2023 בתחרות פרסי הפורום התיעודי, והייתה מועמדת לחמישה פרסי אקדמיה בטקס פרסי הטלוויזיה 2023. היא שודרה בערוץ כאן 11, זכתה לביקורות מהללות ונכללת ברשימת הסדרות הנצפות ביותר לאותה שנה. הסדרה מגוללת את סיפור מאבקם של שמעון כהן, מנהל מטה ש"ס סניף טבריה, לרון קובי, ראש העיר וחילוני גאה.
 "שולה וגאולה" (2025) - סדרה תיעודית על חברות הכנסת שולמית אלוני (שרת החינוך לשעבר) וגאולה כהן, שתי נשים אמיצות ויריבות פוליטיות, אשר הגדירו את מחנות השמאל והימין בישראל והיו נושאות הדגל של שני המחנות הפוליטיים הללו בארץ - בהפקת KAINER FILMS משודרת בערוץ הכנסת וב"כאן 11".
 בימוי בסדרת הדוקו-ריאליטי "חתונה ממבט ראשון" עונה ראשונה (ערוץ 12, קשת) (2017-2018).
 בשנים 2007–2009, הפיקה וביימה את סרטי הדוקו "אבוג'ה - לאגוס" עבור ממשלת ניגריה.

קיינר זכתה בשלושה פרסים בינלאומיים על סדרת סרטים דוקומנטריים קצרים שיצרה והפיקה לחברה DOMINOS PIZZA בשנים 2018–2021 .

מתגוררת בתל אביב, גרושה ואם לשתי בנות.

 קישורים חיצוניים 

הערות שוליים

קטגוריה:תסריטאיות ישראליות